महिलाओं पर बढ़ते अपराधों के खिलाफ 8 को होगी सभा
रोहतक | ऑलइंडिया महिला सांस्कृतिक संगठन के नेत्री प्रीतिलता ने कहा कि महिलाओं पर बढ़ते अत्याचारों और अपराधों ने सारी हदें पार कर दी है। गांव-शहर, घर-बाहर, स्कूल कॉलेज, फैक्टरी-दफ्तर, खेत-खलिहान, गली मुहल्ले आदि किसी भी जगह महिलाओं की इज्जत आबरू सुरक्षित नहीं है। महिलाएं आज दोहरे शोषण का शिकार है। पूंजीपतियों ने माल बेचने और भारी मुनाफा कमाने के लिए विज्ञापनों के माध्यम से नारी देह को नुमाइश की चीज बनाया हुआ है। उन्होंने कहा कि अंतर्राष्ट्रीय महिला दिवस महिलाओं पर बढ़ते अपराधों के खिलाफ 8 मार्च को सुबह 11 बजे मानसरोवर पार्क में राज्य स्तरीय सभा आयोजित की जाएगी।
hin_Deva hin_Deva